recursal/SuperWikiNEXT-32B huggingface dataset:
**விடயம்சார் தபால்தலை சேகரிப்பு** (Topical or thematic stamp collecting) என்பது ஒரு குறிப்பிட்ட விடயம் அல்லது கருத்துரு தொடர்பான தபால்தலைகளைச் சேகரிப்பதாகும். இவ்வாறான சேகரிப்புக்குரிய விடயங்கள் பறவைகள், விலங்குகள் முதல், போக்குவரத்து, விளையாட்டு, புகழ் பெற்ற மனிதர்கள், நாட்டு வரலாறுகள் போன்ற எதுவாகவும் இருக்கக்கூடும்.

திமிங்கிலத் தபால்தலைகளைச் சேகரிப்போருக்கும், பென்குயின் சேகரிப்போருக்கும் 1929 இல் போக்லாந்து வெளியிட்ட இந்தத் தபால்தலை பயன்படும்.
தொடக்க காலங்களில், அரசன் அரசிகளின் தலைகளையும், நாட்டின் சின்னங்களையும் தபால்தலைகளிகளில் பொறித்து வெளியிட்ட தபால்சேவை நிர்வாகங்கள் நாட்டின் பண்பாடு, இயற்கையழகு, சாதனைகள் என்பவற்றையும் தபால்தலைகளில் அச்சிட்டு வெளியிடத் தொடங்கினர். 1845 இலேயே சென் லூயிஸில் வெளியிடப்பட்ட தபால்தலைகள் கரடி உருவங்களைத் தாங்கியிருந்தன. கனடா நாடும் ஆரம்ப காலங்களிலேயே விலங்குகள் பொறிக்கப்பட்ட தபால்தலைகளை வெளியிட்டது. முதல் தபால்தலை வெளியிடப்பட்டு ஒன்றரை நூற்றாண்டுகள் கழிந்த நிலையில் இன்று ஏராளமான வேறுபட்ட வடிவமைப்புகளில் ஆயிரக்கணக்கான விடயங்கள் சார்ந்த தபால்தலைகள் வெளியிடப்பட்டுள்ளன. இது விடயம்சார் தபால்தலை சேகரிப்பாளர்களுக்கு நிறைந்த வாய்ப்புக்களைத் தருகின்றது.

பிரான்ஸிஸ் கானியர் மேகொங் ஆற்றில் ஆய்வுப் பயணம் மேற்கொண்டார். இதனால் 1943 இல் பிரான்சிய இந்தோசீனாவில் வெளியிடப்பட்ட இந்தத் தபால்தலை ஆறுகள் தொடர்பான சேமிப்பில் ஈடுபட்டுள்ளவர்களின் சேமிப்பில் இடம்பெறக்கூடியது.
பலகாலமாகப் பிரபலமாக இருக்கும் *கப்பல்கள்*, *பறவைகள்*, *விளையாட்டு* போன்ற பல சேகரிப்புக்குரிய விடயங்களில் இன்றுவரை பல ஆயிரக்கணக்கான தபால்தலைகள் வெளியிடப்பட்ட நிலையில், இவற்றில் முழுமையான சேமிப்பு என்பது இன்று இயலாத ஒன்றாகிவிட்டது. இதனால் மேற்படி விடயங்களில் ஒரு பகுதியை மட்டும் கையாளும் வகையில் தபால்தலை சேகரிப்புகள் அமைகின்றன. எடுத்துக்காட்டாக, கப்பல் தொடர்பான விடயங்களில் போர்க் கப்பல்கள், பயணிகள் கப்பல்கள், தட்டை அடிகளையுடைய கப்பல்கள், உலக யுத்தங்களில் பங்குபற்றிய கப்பல்கள் எனப் பலவகையானவை பிரபலமாக உள்ளன.

தற்காலத்தில் சில குறிப்பிட்ட விடயங்கள் சார்ந்த தபால்தலைகளுக்காகவே தனியான விபரப்பட்டியல்கள் வெளியிடப்படுகின்றன.

வெளி இணைப்புகள்
---------------

விக்கிமீடியா பொதுவகத்தில்,  
 ***Stamps by topic***   
என்பதின் ஊடகங்கள் உள்ளன. 

* American Topical Association
* LearnAboutStamps.com A resource for stamp collectors
**ரொம்பின் ஆறு**; (மலாய்: *Sungai Rompin*; ஆங்கிலம்: *Rompin River*) என்பது பகாங் மாநிலத்தில் உள்ள ஆறுகளில் ஒன்றாகும். இந்த ஆறு மலேசியா, பகாங் மாநிலத்தின் ரொம்பின் மாவட்டத்தில் (*Rompin District*) உள்ள புக்கிட் இபாம், புக்கிட் பத்து பூத்தே மலைப் பகுதிகளில் உருவாகி கோலா ரொம்பின் (*Kuala Rompin*) வழியாகச் சென்று தென் சீனக் கடலில் (*South China Sea*) கலக்கிறது.

ரொம்பின் ஆற்றுக்கு நெனாசி ஆறு (*Nenasi River*) அனாக் எண்டாவ் ஆறு (*Anak Endau River*) ஆகிய ஆறுகள் துணை ஆறுகளாக உள்ளன.

பொது
----

இந்த ஆறு தென் சீனக் கடலில் கலக்கும் கோலா ரொம்பின் துறைமுகப் பகுதியில் பெரிய வகை நன்னீர் இறால்கள் (*Freshwater Prawns*) அதிகமாய்க் கிடைக்கின்றன. அதனால் இந்த இடம் இரவு உணவு வகைகளுக்குப் பிரசித்தி பெற்று விளங்குகிறது.

### கோலா ரொம்பின்

கோலா ரொம்பின் (*Kuala Rompin*); பகாங், ரொம்பின் மாவட்டத்தில் உள்ள ஒரு நகரம். ரொம்பின் மாவட்டத்தின் தலைப்பட்டணமும் இந்த நகரம்தான்.

இந்த நகரம் தீபகற்ப மலேசியாவின் தென்கிழக்கு கடற்கரையில், தென் சீனக் கடலை எதிர்கொண்டவாறு உள்ளது. பகாங் மாநிலத் தலைநகரான குவாந்தான் மாநகரில் இருந்து தெற்கே சுமார் 133 கி.மீ. தொலைவில் உள்ளது.

### மீன்பிடி கிராமம்

பிரித்தானியக் காலனித்துவ நாட்களில், கோலா ரொம்பின் ஒரு மீன்பிடி கிராமமாக இருந்தது. பெரும்பாலும் சிங்கப்பூர், குவாந்தான் நகரங்களுக்கு இடையே பயணிக்கும் வணிகர்கள் இந்த நகரத்திற்கு வந்து செல்வது உண்டு. கோலா ரொம்பின் உணவகங்கள் அவற்றின் கடல் உணவுகளுக்குப் பிரபலமானவை. 

ரொம்பின் ஆற்றின் கரையோரங்களில் பிடிபடும் நன்னீர் இறால்கள்; நன்னீர் நண்டுகள் (*Freshwater Clams*) கடல் நண்டுகள் மற்றும் கடல் கணவாய் (*Squids*) மீன்களுக்கு கோலா ரொம்பின் பிரபலமாய்த் திகழ்கிறது

ரொம்பின் ஆறு காட்சியகம்
-----------------------

* 
* 
* 
*

மேற்கோள்கள்
-----------

1. ↑  "Rompin River". *Mapcarta* (ஆங்கிலம்). 6 July 2023 அன்று பார்க்கப்பட்டது.
2. ↑  "Official Portal Of Tourism Pahang: Kuala Rompin is renowned for its freshwater prawns. The months of September and October are the best times to visit Rompin for the giant freshwater prawns of the Rompin River, Nenasi River and Anak Endau River. - Rompin". *www.pahangtourism.org.my*. 6 July 2023 அன்று பார்க்கப்பட்டது.
3. ↑  "Rompin is famous for its yummy prawn dishes. If you are a seafood lover, you should probably visit in the best time : September - October. These fresh prawns are caught from the Rompin river, Nenasi River, Endau and Anak Endau River". *www.pahangtourism.org.my*. 5 June 2022 அன்று பார்க்கப்பட்டது.

மேலும் காண்க
------------

* கோலா ரொம்பின்
* ரொம்பின் மாவட்டம்
* தியோமான் தீவு
* மலேசிய ஆறுகளின் பட்டியல்
* மெர்சிங்

வெளி இணைப்புகள்
---------------

 பொதுவகத்தில் Rompin River பற்றிய ஊடகங்கள்

* Department of Wildlife and National Parks

| * பா
* உ
* தொ
 பகாங் மாநிலத்தின் ஆறுகள் |
| --- |
| ஆறுகள் | 
* எண்டாவ் ஆறு
* ஜெலாய் ஆறு
* குவாந்தான் ஆறு
* பகாங் ஆறு
* ரொம்பின் ஆறு
* தகான் ஆறு
* தெம்பிலிங் ஆறு

 |
| மலேசியாவின் மிகப்பெரிய ஆறு - பகாங் ஆறு |
கணிதத்தில் **விஞ்சிய சார்பு** (*transcendental function*) என்பது பல்லுறுப்புக்கோவைகளைக் கெழுக்களாகக் கொண்ட பல்லுறுப்புச் சமன்பாடுகளை நிறைவு செய்யாத ஒரு சார்பு. இவ்வகையில் விஞ்சிய சார்புகள் இயற்கணிதச் சார்புகளிலிருந்து மாறுபடுகின்றன. *இயற்கணிதச் சார்புகள்*, பல்லுறுப்புக்கோவைகளைக் கெழுக்களாகக் கொண்ட பல்லுறுப்புச் சமன்பாடுகளை நிறைவு செய்யும். விஞ்சிய சார்புகளை கூட்டல், கழித்தல், பெருக்கல் மற்றும் மூலம் காணல் ஆகிய இயற்கணிதச் செயல்களால் ஆக்கப்பட்ட ஒரு முடிவுறு தொடர்முறையாக எழுதுவது இயலாது என்பதால் இவை இயற்கணிதத்தையும் விஞ்சுகின்றன எனக் கூறலாம்.

அடுக்குக்குறிச் சார்பு, மடக்கைச் சார்பு மற்றும் முக்கோணவியல் சார்புகள் விஞ்சிய சார்புகள்.

முறையாகக் கூறுவதென்றால் மெய்யெண் அல்லது கலப்பெண் மாறிகள் *z*1,…,*z**n* -ல் அமைந்த பகுமுறைச் சார்பு ƒ(***z***) ஒரு விஞ்சிய சார்பாக இருக்க வேண்டுமானால் *n* + 1 functions *z*1,…,*z**n*, ƒ(***z***) ஆகிய *n* + 1 சார்புகள் இயற்கணிதச் சாரா தன்மை கொண்டிருக்க வேண்டும். அதாவது சார்பு ƒ, களம் **C**(*z*1,…,*z**n*) -ன் மீது விஞ்சியதாக இருக்க வேண்டும்.

சில எடுத்துக்காட்டுகள்
----------------------

கீழேதரப்பட்டுள்ள சார்புகள் அனைத்தும் விஞ்சிய சார்புகள்.

{\displaystyle f\_{1}(x)=x^{\pi }\ }
{\displaystyle f\_{2}(x)=c^{x},\ c\neq 0,1}
{\displaystyle f\_{3}(x)=x^{x}\ }
{\displaystyle f\_{4}(x)=x^{\frac {1}{x}}\ }
{\displaystyle f\_{5}(x)=\log \_{c}x,\ c\neq 0,1}
சார்பு {\displaystyle f\_{2}} -ல் c -க்குப் பதிலாக இயல்மடக்கை அடிமானம் {\displaystyle e} பிரதியிட {\displaystyle e^{x},} விஞ்சிய சார்பாகக் கிடைக்கிறது. இதேபோல c = {\displaystyle e} என {\displaystyle f\_{5}} -ல் பிரதியிட இயல்மடக்கை {\displaystyle \ln x} விஞ்சிய சார்பாகக் கிடைக்கிறது.

இயற்கணிதச் சார்புகளும் விஞ்சிய சார்புகளும்
------------------------------------------

மடக்கை மற்றும் அடுக்க்குக்குறிச் சார்புகள் விஞ்சிய சார்புகளுக்கு எடுத்துக்காட்டுகள். விஞ்சிய சார்பு என்ற பெயர் பெரும்பாலும் முக்கோணச் சமன்பாடுகள் சைன், கோசைன், டேன்ஜெண்ட் ஆகிய மூன்று சார்புகளையும் அவற்றின் தலைகீழிச் சார்புகள் கோசீக்கெண்ட், சீக்கெண்ட் மற்றும் கோடேன்ஜெண்ட் மூன்றையும் குறிப்பதற்குப் பயன்படுத்தப்படுகிறது.

விஞ்சிய சார்பாக இல்லாத சார்பு இயற்கணிதச் சார்பாக அமையும். விகிதமுறு சார்புகளும் வர்க்கமூலச் சார்புகளும் இயற்கணிதச் சார்புகளுக்கு எடுத்துக்காட்டுகளாகும்.

இயற்கணிதச் சார்புகளின் எதிர்வகைக்கெழு காணும்போது விஞ்சிய சார்புகள் கிடைக்கின்றன. அதிபரவளையத் துண்டின் பரப்பளவு காணும்போது தலைகீழிச் சார்புகளிலிருந்து விஞ்சிய சார்பான மடக்கைச் சார்பு கிடைக்கிறது.

மேற்கோள்கள்
-----------

1. ↑  E. J. Townsend, *Functions of a Complex Variable*, BiblioLife, LLC, (2009).
2. ↑  M. Waldschmidt, *Diophantine approximation on linear algebraic groups*, Springer (2000).
**லாவுரல் ஸ்பிரிங்சு** (Laurel Springs) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 1.220 சதுர கிலோ மீற்றர் பரப்பளவைக் கொண்டுள்ளது. இதில் 1.187 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.033 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,908 ஆகும். லாவுரல் ஸ்பிரிங்சு நகரத்தின் மக்கள் தொகை அடர்த்தி ஒரு கிலோ மீற்றருக்கு 1,607.6 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**பள்ளியத்திடல் படுகொலை** (*Palliyathidal massacre*) என்பது 1992 அக்டோபர் 15 ஆம் நாளன்று இலங்கையின் வடமத்திய மாகாணம்|வடமத்தியில் அமைந்துள்ள பள்ளியத்திடல் அல்லது **பள்ளியகொடல்லை** (*Palliyagodella*) கிராமத்தில் தமிழீழ விடுதலைப் புலிகளால் முசுலிம் பொதுமக்கள் மீது நடத்தப்பட்ட தாக்குதல் ஆகும். நேரில் கண்ட சாட்சியங்களின்படி, ஆண்கள், பெண்கள், சிறுவர்கள் உட்பட 285 பேர் வரை கொல்லப்பட்டனர். ஆனாலும், இலங்கை அரசின் தகவலின்படி, 166 முதல் 171 பேர் வரை இறந்துள்ளனர். கொல்லப்பட்டவர்களில் 40 பேர் சிங்களவர்கள் ஆவர். ஏனையோர் முசுலிம்கள் இன்னும் ஒரு தகவல் இத்தாக்குதலில் 109 முசுலிம்கள் கொல்லப்பட்டதாகத் தெரிவிக்கிறது.

நிகழ்வு
-------

இப்படுகொலை நிகழ்வின் பின்னணி விடுதலைப் புலிகள் இயக்கத்தினருக்கும் முசுலிம் சமூகத்தினருக்கும் இடையிலேற்பட்ட முறுகல் நிலையாகும். பள்ளியத்திடல் கிராம மக்கள் விடுதலைப் புலிகளின் அழிச்சாட்டியத்திலிருந்து தம்மைப் பாதுகாத்துக் கொள்வதற்காக இலங்கை இராணுவத்திடம் உதவி கோரியிருந்தனர். இலங்கையின் ஆயுதப் படைகள் அவர்களுக்கு சில சுடுகலன்களை வழங்கியிருந்தன. இதனால் விசனமுற்ற விடுதலைப் புலிகள் முசுலிம்களைத் தாக்கிப் படுகொலை செய்தனர். விடுதலைப் புலிகள் இயக்கத்தினர் இத்தாக்குதலில் பெண் புலி உறுப்பினர்களையும் சிறுவர் போராளிகளையும் ஈடுபடுத்தினர்.

மேற்கோள்கள்
-----------

1. 1 2 3 4  "Sri Lanka's forgotten massacre". BBC News. 3 August 2009. 2 March 2017 அன்று பார்க்கப்பட்டது.
2. 1 2  Letter sent by the Permanent Representative of Sri Lanka to the Centre for Human Rights, Government of Sri Lanka, 9 ஆகத்து 1994
3. ↑  SOUTH ASIA INTELLIGENCE REVIEW: Weekly Assessments & Briefings Volume 5, No. 12, October 2, 2006
4. ↑  SOUTH ASIA INTELLIGENCE REVIEW, October 2, 2006
5. ↑  MASSACRES IN THE POLONNARUWA DISTRICT

மேலதிக வாசிப்புக்கு
-------------------

* குணரத்தின, ரொகான். (1998). *Sri Lanka's Ethnic Crisis and National Security*, கொழும்பு: South Asian Network on Conflict Research. ISBN 955-8093-00-9
* குணரத்தின, ரொகான். (October 1, 1987). *War and Peace in Sri Lanka: With a Post-Accord Report From Jaffna*, இலங்கை: Institute of Fundamental Studies. ISBN 955-8093-00-9
*
கல்வி, அரசாட்சி, அரச சேவைகள், நீதி நிர்வாகம் போன்ற தளங்களில் தமிழ் மொழியின் உரிமைகளை உறுதி செய்வதற்காகவும், பண்பாட்டு நோக்கில் அதீத ஆங்கில மோகத்தை கேள்விக்குட்படுத்தியும், சமய நோக்கில் சமஸ்கிரத மொழியின் மேலான்மையைக் கேள்விக்குட்படுத்தியும், தமிழ் மொழியை தற்கால சூழலுக்கேற்ப அறிவியல்-நுட்ப-பொருளாதார நோக்கில் மேம்படுத்துவதையும் நோக்காக கொண்டு பல் துறை சார் தமிழ் மொழி ஆர்வலர்களால் உருவாக்கப்பட்ட அமைப்பே **தமிழ்ப் பாதுகாப்பு இயக்கம்** ஆகும்.

அமைப்பாளர்கள்
-------------

இதன் முதன்மை அமைப்பாளர்கள் பற்றிய விபரம் பின்வருமாறு:

* தொல். திருமாவளவன்
* இராமதாஸ்
* சேதுராமன்
* பழ. நெடுமாறன்
* சோழ நம்பியார் ( ஒருங்கிணைப்பாளர் )

மேலும் பல் துறை சார் தமிழ் ஆர்வலர்கள் தமிழ்ப் பாதுகாப்பு இயக்க செய்ற்பாடுகளுடன் இணைந்திருக்கின்றார்கள்.

* சீமான் - தமிழ்த் திரைப் பட இயக்குனர்
* தாமரை (கவிஞர்)
* அறிவுமதி
* புகழேந்தி (ஓவியர்)
* கனிமொழி
* தங்கர்பச்சான் - தமிழ்த் திரைப் பட இயக்குனர்

தமிழ்ப் பாதுகாப்பு இயக்கம் தமிழ் மொழியை பேணுவதில் மேற்கொள்ளப்பட்ட முன்னைய இரு இயக்க முனைகளின் இன்றைய வடிவாக சிலரால் பார்க்கப்படுகின்றது. முதல் மொழிப்போர் இயக்கமாக கருதப்படும் தனித்தமிழ் இயக்கம் மணப்பிரவாள மொழி நடையை தவர்ப்பதையும், தமிழ் மொழியில் அதிகமாக காணப்பட்ட சமஸ்கிரத சொல்லாட்சியை குறைப்பதையும் நோக்காக கொண்டு செயற்பட்டது. இரண்டாவது மொழிப் போராக இந்தி தினிப்பு எதிர்ப்புப் போராட்டம் அமைந்தது. இது திராவிட இயக்கத்தினரால் முன்னெடுக்கப்பட்டது. ஆங்கில மொழி மோகத்துக்கு எதிராக தமிழ்ப் பாதுகாப்பு இயக்கத்தின் செயற்பாடுகள் பெரும்பாலும் அமைகின்றன. இது மூன்றாவது மொழிப் போராக குறிக்கப்படுகின்றது.

பிற நாடுகளில் மொழிப் பாதுகாப்பு இயக்கங்கள்
------------------------------------------

கனடாவில் பிரேஞ்சு மொழிப் பாதுகாப்பு இயக்கங்கள் செயற்படுகின்றன. இந்த இயக்கத்தின் செயற்பாடே கனடா இரண்டு உத்யோக பூர்வ மொழி கொண்ட நாடாக மாற வழிவகுத்தது.

இவற்றையும் பார்க்க
------------------

* en:Anti-Hindi agitations
* en:Language revival

மேற்கோள்கள்
-----------

1. ↑
2. ↑  சபேசன். (மே 12, 2005) "மூன்றாவது மொழிப் போரும் - எதிர்ப்பும்",
**பள்ளூர் இரேணுகேசுவரர் கோயில்** (இரேணுகேச்சரம்) என்று அறியப்படும் இக்கோயில், காஞ்சிபுரம் அருகிலுள்ள பள்ளூர் சிவன் கோயிலாகும். மேலும், இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

இறைவர், வழிபட்டோர்
------------------

* இறைவர்: இரேணுகேசுவரர்
* இறைவியார்:
* தல விருட்சம்:
* தீர்த்தம்:
* வழிபட்டோர்: ரேணுகாதேவி..

தல வரலாறு
---------

பரசுராமரை இழந்த ரேணுகாதேவி, காஞ்சிக்கு வந்து இவ்விறைவனை வழிபட்டு உலகுக்கு ஒரு தெய்வமாக ஆனாள் என்பது வரலாறாகும்.

அமைவிடம்
--------

தமிழ்நாட்டிலுள்ள காஞ்சிபுரம் மாவட்டத்தின் வடக்கு எல்லை பகுதியில், [[காஞ்சிபுரம்|காஞ்சிபுரத்திலிருந்து அரக்கோணம் செல்லும் சாலையில் உள்ள திருமால்பூரையடுத்துள்ள வேலூர் மாவட்டம் பள்ளூர் என்னும் கிராமத்தில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடக்கே சுமார் 15 கிலோமீட்டர் தொலைவில் இக்கோயில் தாபிக்கப்பட்டுள்ளது.

மேற்கோள்கள்
-----------

1. ↑  Project Madurai, 1998-2008 | சிவஞான சுவாமிகள் அருளிய காஞ்சிப் புராணம் - பகுதி 3 | 45. இரேணுகேச்சரப் படலம் 1574 - 1608
2. ↑  "shaivam.org | இரேணுகேசுவரர் (இரேணுகேச்சரம்) | தல வரலாறு". 2015-06-03 அன்று மூலம் பரணிடப்பட்டது. 2016-03-01 அன்று பார்க்கப்பட்டது.
3. ↑  "shaivam.org | காஞ்சி சிவத் தலங்கள் | ரேணுகேச்சரம்". 2015-06-03 அன்று மூலம் பரணிடப்பட்டது. 2016-03-01 அன்று பார்க்கப்பட்டது.

புற இணைப்புகள்
--------------

* அரக்கோணம் கோயில்களின் சாலைகள் வரைபடம்.
**ஹபீப் மியான்** (*Habib Miyan*, மே 20, 1869 - ஆகஸ்ட் 19, 2008) இந்தியாவின் ராஜஸ்தான் மாநிலத்தில் ஜெய்ப்பூரைச் சேர்ந்த ஒரு முதியவர். இவர் தான் 1869 இல் பிறந்தவராக அறிவித்தார்

ஹபீப் மியான் முன்னர் தான் 1878, 1872 இல் பிறந்தவராகவும் அறிவித்திருக்கிறார். இவரது சரியான வயது அறியப்படவில்லை.

அரசினரின் ஓய்வூதியப் புத்தகத்தில் இவர் மே 20, 1878 இல் பிறந்ததாகத் தெரிவிக்கப்பட்டிருக்கிறது. இது சரியான தகவல் எனின் 1997 இல் இறந்த பிரெஞ்சுப் பெண் ஜியான் கால்மெண்ட் என்பவரை அடுத்து ஹபீப் உலகின் வயதில் கூடிய மனிதர் ஆவார். அத்துடன் இவரே 1993 இல் இருந்து உலகில் வாழும் வயதில் கூடிய மனிதர் என்ற பெயரையும் தனது 123வது பெற்றிருந்தார்.

கின்னஸ் மற்றும் தனிப்பட்ட ஆய்வாளர்கள் இதுவரை மியானின் வயதை கண்டறியவில்லை. 1938 ஆம் ஆண்டில் *ரஹீம் கான்* என்பவர் 1878 இல் பிறந்ததாக தரவுகள் தெரிவித்ததை அடுத்தே தானே அந்த ரஹீம் கான் என ஹபீப் அறிவித்தார். பின்னர் அவர் தான் 1872 இல் பிறந்ததாகவும், பின்னர் 1869 இல் பிறந்ததாகவும் அறிவித்தார். எனினும், இவர் 1938 ஆம் ஆண்டில் இருந்து ஓய்வூதியம் பெற்று வந்தவர் என்பது குறிப்பிடத்தக்கது.

முஸ்லிம் சமயத்தவரான மியான் 2004 ஆம் ஆண்டில் மெக்காவுக்கு ஹஜ் பயணம் மேற்கொண்டார்.

மறைவு
-----

ஹபீப் மியான் 2008, ஆகஸ்ட் 19 காலையில் அவரது வீட்டில் வாந்தி-பேதி ஏற்பட்டு சிறிது நேரத்தில் இறந்தார்

மேற்கோள்கள்
-----------

1. 1 2  "Jaipur's Habib Miyan at 137: celebrating yet another birthday". 2008-08-22 அன்று மூலம் பரணிடப்பட்டது. 2008-08-19 அன்று பார்க்கப்பட்டது.
2. ↑  'Oldest man' passes away in India
3. 1 2  "Cybernoon.com". 2008-02-28 அன்று மூலம் பரணிடப்பட்டது. 2008-08-19 அன்று பார்க்கப்பட்டது.
4. ↑  Habib Miyan
5. ↑  Indian man's 65 years as OAP at BBC.co.uk
6. ↑  இந்தியாவின் வயதான மனிதர் மரணம்!
[*தொடர்பிழந்த இணைப்பு*]
**விறைக்க இயலாமை** (*Erectile dysfunction*, **ED**) என்பது பாலுறவில் ஆண்குறியை விறைக்க அல்லது விறைப்பை நீட்டிக்க இயலாது உடலுறவு கொள்ள முடியாதிருத்தல் ஆகும்.

ஆண்குறி விறைத்து எழுவது குருதி உள்ளேறி ஆண்குறிக்குள் இருக்கும் கடற்பஞ்சு போன்ற பாகங்களில் தங்குவதால் ஏற்படும் நீர்ம விசையால் ஆகும். பாலுணர்வு தூண்டுதலால் மூளையிலிருந்து ஆண்குறியிலுள்ள நரம்புகளுக்கு சமிக்ஞைகள் அனுப்பப்படுவதால் இவ்வாறு நிகழ்கிறது. இந்நிலையில் விறைப்பு ஏற்படாதிருக்குமேயானால் அது விறைக்க இயலாமை என்று குறிக்கப்படுகின்றது. இதற்கு பல காரணங்கள் உள்ளன; அவற்றில் ஒன்றாக குடிநீரில் ஆர்செனிக் கலந்து ஆண்குறியிலுள்ள பொட்டாசியம் கால்வாயில் மாற்றங்கள் நிகழ்வதும் உள்ளது. மற்ற முக்கிய காரணங்களாக குருதிக் குழலிய நோய்கள், நீரிழிவு நோய், நரம்புத்தொகுதி கோளாறுகள், இயக்குநீர் குறைபாடுகள் மற்றும் மருந்துகளின் பின்விளைவுகள் ஆகியன உள்ளன.

உளவியல் சார் விறைக்க இயலாமையில் உடற்குறைபாடுகளாலன்றி எண்ணங்கள் அல்லது உளவியல் காரணங்களால் விறைத்தலோ பாலுறவோ கொள்ள இயலாதிருத்தல் ஆகும். இது வெகு அரிதாகக் காணப்பட்டாலும் இதனை குணமாக்க முடியும். பெரும்பாலும் மருந்து என்று வழங்கப்படும் ஆறுதல் மருந்துக்கு உளவியல் இயலாமை குணப்படும். விறைக்க இயலாமை ஒருவரின் ஆண்மையுடன் பார்க்கப்படுவதால் கடுமையான உளவியல் எதிர்வினைகளை ஏற்படுத்துகிறது.

மேற்கோள்களும் குறிப்புகளும்
---------------------------

1. ↑  www.muschealth.com
2. ↑  Risk of erectile dysfunction induced by arsenic exposure through well water consumption in Taiwan.Hsieh FI, Hwang TS, Hsieh YC, Lo HC, Su CT, Hsu HS, Chiou HY, Chen CJ.School of Public Health, Topnotch Stroke Research Center, Taipei Medical University, Taipei 110, Taiwan
**தமிழ்ப்பணி** என்பது 1967ல் இருந்து மாமாதாந்தம் வெளிவரும் ஒரு தமிழ்ச் சிற்றிதழ் ஆகும். இது தமிழ்நாட்டின், சென்னையிலிருந்து வெளிவருகிறது. இதன் நிறுவனரும் சிறப்பாசிரியரும் பெருங்கவிக்கோ வா. மு. சேதுராமன் ஆவார். இதன் ஆசிரியராக வ. மு. சே. திருவள்ளுவர் உள்ளார்.

இந்த இதழானது கவிதை, கட்டுரைகள் அடங்கிய படைப்புகளைத் தாங்கி வருகின்றது. இது மரபுக் கவிதைக்கு முக்கியத்துவம் அளிக்கிறது. இதில் வா. மு. சே. யின் கவிதைகள் மற்றும் பல கவிஞர்களின் படைப்புகள் அதிகமாக இடம்பெற்றன. இப்பத்திரிகையில் பேராசிரியர் டாக்டர் சஞ்சீவி, தில்லைநாயகம், நாரண துரைக்கண்ணன் போன்றவர்களின் கட்டுரைகள் வெளிவந்துள்ளன. நூலகம் பற்றிய சிறப்புக் கட்டுரைகள், மலேசியத் தமிழ் எழுத்தாளர்களின் எழுத்துக்கள், தமிழின் சிறப்பை வலியுறுத்தும் கட்டுரைகள் இதில் வெளிவந்துள்ளன. புதுக் கவிதையை எதிர்த்து தமிழண்ணல் எழுதிய கட்டுரைகள் இதில் தொடர்ந்து வந்தன.

மேலும் இவ்விதழில் தமிழ் மொழி, தமிழர், தமிழ்நாடு, இலங்கை மற்றும் தமிழர் பெருமளவில் வாழும் நிலப்பகுதிகளில் நிலவும் அரசியல் பற்றிய செய்திகளையும் கருத்துக்களையும் வெளியிடுவதாக இருந்தது. 2006 ஆம் ஆண்டு (திருவள்ளுவர் ஆண்டு 2037) வரை *தமிழ்ப்பணி*யின் 39 தொகுதிகள் வெளிவந்துள்ளன.

குறிப்புகள்
-----------

1. ↑  Staff (2007-11-23). "தமிழ்ப்பணி மாத இதழ்". *tamil.oneindia.com*. 2022-06-22 அன்று பார்க்கப்பட்டது.
2. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 272–277. 13 நவம்பர் 2021 அன்று பார்க்கப்பட்டது.
**பள்ளியறை** என்பது இந்து கோவில்களில், இரவு நேரத்தில் உற்சவரை வைக்கும் இடத்தைக் குறிக்கும் ஒரு சொல் ஆகும். இது பொதுவாக தெய்வங்களின் ஓய்வுக்கான இடமாகவும், இந்துக்களால் மிகவும் புனித இடமாக கருதப்படுகிறது. பல பாரம்பரிய இந்து கோயில்களில், இறுதி பூஜை (அர்த்தசாம பூசை) நாளில், தெய்வம் தனது தெய்வீக கணவரின் வசிப்பிடத்திற்கு வழக்கமாக அழைத்துச் செல்லப்படுகிறது. இது பொதுவாக பல கோயில்களில் இரவு ஒன்பது மணிக்குள் நடக்கிறது. எடுத்துக்காட்டாக, மதுரை மீனாட்சி கோவிலில் நடைபெறுகிறது.

இந்த நிகழ்வு காண தினசரி ஆயிரக்கணக்கான பக்தர்கள் வருகின்றனா். மேலும் கோவில் உள் கோபுரங்களைச் சுற்றி தெய்வங்களைக் கொண்டு ஆடம்பரத்துடன் கூடிய ஒரு ஊர்வலமும் அடங்கும். நாளின் முதல் வழிபாட்டுக்கு, கடவுளின் வாசல்கள் திறக்கப்படும் போது, பொதுவாக **திருபள்ளியெழுச்சி** (அதாவது, தெய்வீக ஓய்வுக்கு  பிறகு எழுந்திருப்பது) என்று அழைக்கப்படுகிறது. இது ஸ்ரீரங்கம் மற்றும் திருப்பதி போன்ற விஷ்ணு கோயில்களில் பரவலாக கொண்டாடப்படுகிறது. சில கோயில்களில், முதன்மைத் தெய்வத்தின் பின்னணியில் ஒரு கண்ணாடி வைக்கப்படுகிறது.

மேற்கோள்கள்
-----------

1. ↑  "Worship in Chidambaram".
2. ↑  "Type of Alankarams at Palani". 2007-01-09 அன்று மூலம் பரணிடப்பட்டது. 2017-07-07 அன்று பார்க்கப்பட்டது.
**சிங்கே நைட்ரோயேற்றம்** *( Zincke nitration)* என்பது புரோமின் பதிலீடு செய்யப்பட்ட பீனால் அல்லது கிரெசாலை, நைட்ரசு அமிலம் அல்லது சோடியம் நைட்ரைட்டுடன் சேர்த்து சூடுபடுத்துவதன் மூலமாக புரோமினை இடப்பெயர்ச்சி செய்துவிட்டு அச்சேர்மத்தில் நைட்ரோ வேதி வினைக்குழு இணைகின்ற ஒரு வேதி வினையாகும். அணுக்கருநாட்ட அரோமாட்டிக் பதிலீட்டு வினையின் பயன்பாட்டை விளக்கும் வினையே சிங்கே நைட்ரோயேற்ற வினையாகும். தியோடர் சிங்கே இவ்வினையைக் கண்டறிந்த காரணத்தால் இவ்வேதி வினைக்கு அப்பெயர் சூட்டப்பட்டுள்ளது.

இரண்டு உதாரணங்கள்

Zincke nitrationZincke nitration
மற்றும்:

சிங்கே நைட்ரோயேற்றம்சிங்கே நைட்ரோயேற்றம்:

மேற்கோள்கள்
-----------

1. ↑  Zincke, Th. J. Prakt. Chem. 61, 561–567 (**1900**) and correction at J. Prakt. Chem. 63, 183 ff (**1900**).
2. ↑  *The Nitration of Brominated Fluorophenols by the Zincke Method* L. Chas. Raiford and Arthur L. LeRosen J. Am. Chem. Soc.; **1944**; 66(11) pp 1872–73; எஆசு:10.1021/ja01239a020
3. ↑  *Behavior of Mixed Halogenated Phenols in the Zincke Method of Nitration* L. Chas. Raiford and Glen R. Miller J. Am. Chem. Soc.; **1933**; 55(5) pp 2125–31; எஆசு:10.1021/ja01332a059
**பள்ளிப்புதுப்பட்டு சோமநாதீஸ்வரர் கோயில்** தமிழ்நாட்டில் விழுப்புரம் மாவட்டம், பள்ளிப்புதுப்பட்டு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோமநாதீஸ்வரர், விசாலாட்சி சன்னதிகளும், விநாயகர், முருகன், தட்சிணாமூர்த்தி, சண்டிகேஸ்வரர், துர்க்கை, நவகிரகங்கள், சூரியன், பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பள்ளிப்பட்டு பட்டாசு கடை தீ விபத்து** என்பது 2009 இல் தமிழ்நாடு மாநிலம் திருவள்ளுவர் மாவட்டம் பள்ளிப்பட்டில் நிகழ்ந்த தீ விபத்தாகும். இந்த தீ விபத்தில் 32 நபர்கள் பலியானார்கள்.  பலியானவர்களின் குடும்பத்திற்கு தமிழக அரசு தலா ரூபாய் ஒரு லட்சமும், ஆந்திர அரசு 27 பேருக்கு தனியாக தலா ரூபாய் ஒரு லட்சமும் இழப்பீடாக வழங்கின.

நிகழ்வு
-------

2009 ஆம் ஆண்டு அக்டோபர் 16 ம் நாள் தமிழ்நாடு மாநிலம் திருவள்ளுவர் மாவட்டம் பள்ளிப்பட்டில் சோளிங்கர் சாலையில் ஜெய்சங்கர் என்பவருக்கு சொந்தமான அரிசி ஆலையில், ஆனந்தகுமார் என்பவர் பட்டாசு கடை அமைத்திருந்தார்.அந்த பட்டாசுக் கடையில் ஏற்பட்ட தீ விபத்தில் 32 பேர் பலியாகினர். இதில் 27 பேர் ஆந்திராவைச் சேர்ந்தவர்கள்.

வழக்கு
------

இந்தப் பட்டாசு தீ விபத்து குறித்து மாவட்ட வருவாய் துறை அதிகாரி விசாரணை நடத்தினார். அதில் உரிமை பெறாமலும், முன்னெச்சரிக்கை நடவடிக்கை கடைபிடிக்காமலும் நடத்தியது கண்டுபிடிக்கப்பட்டு உரிமையாளர் மீது வழக்கு போடப்பட்டது.

தீர்ப்பு
--------

வழக்கினை விசாரித்த உயர் நீதிமன்றம் பலியான முப்பது இரண்டு நபர்களின் குடும்பங்களுக்கு இரண்டு கோடியே எழுபத்து ஆறு இலட்சம் ரூபாய் இழப்பீடு வழங்க தீர்ப்பளித்தது. இந்த பணத்தினை தீ விபத்தான கடை உரிமையாளரும், தமிழக அரசும் இணைந்து வழங்க வேண்டும் என்பது தீர்ப்பாகும்.

ஆதாரங்கள்
---------

1. 1 2 3 4  "பள்ளிப்பட்டு பட்டாசு கடை தீ விபத்தில் பலியான﻿ 32 பேர் குடும்பத்துக்கு ரூ.2.76 கோடி இழப்பீடு﻿: சென்னை உயர் நீதிமன்றம் உத்தரவு﻿". *tamil hindu*.
இந்தியாவின் கோவாவில் அமைந்துள்ள பெனௌலிம் கடற்கரையில் **தாஜ் எக்ஸோடிகா கோவா மற்றும் ரிசோர்ட்** அமைந்துள்ளது. இது தாஜ் ஹோட்டல்களின் குழுமத்தில் ஒரு ஹோட்டலாகும். கோவா கடற்கரைகளில் தென்மேற்குப் பகுதியில் அமைந்துள்ளது. கோவாவின் மதிப்புமிக்க உயர்-ரக ஐந்து நட்சத்திர ஹோட்டல்களுள் தாஜ் ஹோட்டலும் ஒன்று. அமைதியாக பொழுதினைக் கழிக்க சிறந்த ஹோட்டலாக இந்த ஹோட்டல் கருதப்படுகிறது. ஆறு ஏக்கரில் அமைந்துள்ள தோட்டம், சிறப்பான ஹோட்டல் வடிவமைப்பு, பரந்த நிழலைப் பரவச் செய்யும் தாழ்வாரப் பகுதிகள் என பலதரப்பட்ட வித்தியாசமான சூழல்களின் மூலம் அமைதியான மனநிலையினை உருவாக்கும் வகையில் ஹோட்டல் அமைந்துள்ளது. அத்துடன் விருந்தினர்களுக்கு அங்கு தங்கியிருக்கும் நாட்களை தொடர்ந்து நினைவிருக்கும்படியான அமைப்பினை தாஜ் நிறுவனம் செய்துள்ளது.

தாஜ் ஹோட்டல்களின் குழுமத்தினால் இதன் மேலாண்மை கவனிக்கப்பட்டு வருகிறது. சுமார் 136 அறைகளும், நான்கு சூட்களும் இந்த ஹோட்டலில் உள்ளன.

இருப்பிடம்
----------

தாஜ் எக்ஸோடிகா தெற்கு கோவாவின், பெனௌலிம் கடற்கரையில் அமைந்துள்ளது. வர்கா கடற்கரை (6 கிலோ மீட்டர்) மற்றும் கோவ்லா கடற்கரை (5 கிலோ மீட்டர்) போன்றவை அருகிலுள்ள பார்ப்பதற்குரிய இடங்களாகும். இந்த ஹோட்டலுக்கு அருகில் அமைந்துள்ள போக்குவரத்து வசதிகள் பின்வருமாறு:

டபோலிம் விமான நிலையம் – 25 கிலோ மீட்டர் / 45 நிமிடங்கள்

வேம்பு ரயில் நிலையம் – 7-8 கிலோ மீட்டர் / 15-18 நிமிடங்கள்

அடிப்படை வசதிகள்
----------------

கம்பியில்லா இணையச்சேவை, குளிரூட்டப்பட்ட அறை, உணவகம், பார், காஃபி, அறைச் சேவை, இணைய வசதி, வணிக மையம், நீச்சல் குளம் மற்றும் உடற்பயிற்சி மையம் ஆகியவை அடிப்படை வசதிகளாக இங்கு வழங்கப்படுகின்றன.

### அடிப்படை அறை வசதிகள்

குளிரூட்டப்பட்ட அறை வசதி மற்றும் துயில் எழ உதவும் வசதி போன்றவை இங்கு அடிப்படையாக வழங்கப்படுகிறது.

### உணவு மற்றும் குடிபானங்கள்

பார், உணவகம், பொதுவான இருப்பிடம் மற்றும் காஃபி ஷாப் ஆகியவை இங்கு அளிக்கப்படும் வசதிகள் ஆகும்.

### வணிகச் சேவைகள்

வணிக மையம், ஒலி ஒளி கருவிகள், எல்சிடி காட்சியளிப்பான், கூட்ட அரங்கு வசதிகள், சந்திப்பு அறை போன்றவை இங்கு அளிக்கப்படும் வசதிகள் ஆகும்.

### இதர வசதிகள்

கடைவீதி, கூட்ட அரங்கு வசதிகள், வணிகச் சேவைகள், மாநாட்டு அறைகள், இலவச செய்தித்தாள், முடி உலரவைப்பான் மற்றும் தொலைபேசி சேவைகள் போன்றவை இங்கு வழங்கப்படும் இதர வசதிகள் ஆகும்.

### மறு உருவாக்க சேவைகள்

குழந்தைகள் நீச்சல் குளம், உடற்பயிற்சி செய்யும் இடம், முடிதிருத்துமிடம், மற்றும் வெளிப்புற நீச்சல் குளம் போன்றவை இங்கு அளிக்கப்படும் வசதிகள் ஆகும்.

### பயணச் சேவைகள்

பயண உதவிகள், இலவச வாகன நிறுத்துமிடம், வாகன நிறுத்துமிடம் போன்றவை இங்கு அளிக்கப்படும் வசதிகள் ஆகும்.

### ஹோட்டல் வசதிகள்

24 மணிநேர பாதுகாப்பு வசதி, வரவேற்பு பகுதி போன்றவை இங்கு அளிக்கப்படும் வசதிகள் ஆகும்.

குறிப்புகள்
-----------

1. ↑  "Taj Exotica Goa". tajhotels.com. 11 November 2015 அன்று பார்க்கப்பட்டது.
2. ↑  "Taj Exotica Goa Features". cleartrip.com. 11 November 2015 அன்று பார்க்கப்பட்டது.
3. ↑  "Dabolim Airport Goa". aai.aero. 21 ஏப்ரல் 2012 அன்று மூலம் பரணிடப்பட்டது. 11 November 2015 அன்று பார்க்கப்பட்டது.
4. ↑  "Madgaon Railway Station". goayell.com. 29 ஏப்ரல் 2014 அன்று மூலம் பரணிடப்பட்டது. 11 November 2015 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/சிங்கோபானா|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***சிங்கோபானா*** (பொருள் - 'நீண்ட கழுத்து') என்பது தான்சானியாவின் மத்தியக் கற்பொடிக் காலத்தில் (கிரீத்தேசியக் காலம்) இருந்த ஒரு டைட்டனோரிய  சௌரோபோடா பேரினத்தைச் சேர்ந்த ஒரு தொன்மாவாகும். இது சிங்கோபானா சாங்வென்சிஸ் என்னும் ஒரு உறுப்பினத்தைக் கொண்டு அறியப்படுகிறது.

மேற்கோள்கள்
-----------

1. ↑  Gorscak, E.; O'Connor, P. M.; Roberts, E. M.; Stevens, N. J. (2017). "The second titanosaurian (Dinosauria: Sauropoda) from the middle Cretaceous Galula Formation, southwestern Tanzania, with remarks on African titanosaurian diversity" (PDF). *Journal of Vertebrate Paleontology* **361**: 35–55. doi:10.1080/02724634.2017.1343250. . 
[*தொடர்பிழந்த இணைப்பு*]
The example: CCIE - 10 years plaque
 சிஸ்கோ  சான்றளித்த இண்டர்நெட் நிபுணர் அல்லது CCIE சிஸ்கோ சிஸ்டம்ஸ் வழங்கும் தொழில்நுட்ப சான்றிதழ் ஆகும். சிஸ்கோ சான்றளிக்கப்பட்ட இன்டர்நெட் நிபுணர் (CCIE) மற்றும் சிஸ்கோ சான்றளித்த வடிவமைப்பு நிபுணர் (சிசிசிஈ) சான்றிதழ்கள் உலகளாவிய நிபுணத்துவம் வாய்ந்த வல்லுநர்களின் உலகளாவிய அம்சங்களை விளக்கி, உலகளாவிய நிபுணத்துவ அளவிலான உள்கட்டமைப்பு நெட்வொர்க் வடிவமைப்பு திறன்களை மதிப்பீடு செய்வதற்காக தொழில் செய்ய உதவுகின்றன. இந்த சான்றிதழ்கள் பொதுவாக தொழிலில் மிகவும் மதிப்புமிக்க நெட்வொர்க்கிங் சான்றிதழ்களை உலகம் முழுவதும் ஏற்றுக்கொள்ளப்படுகின்றன. CCIE மற்றும் CCDE சமூகம் நெட்வொர்க்கிங் தொழிற்துறையை ஆழமான தொழில்நுட்ப நெட்வொர்க்கிங் அறிவில் முன்னணி வகிக்கின்றன மற்றும் மிகவும் தொழில்நுட்ப ரீதியாக சவாலான நெட்வொர்க் பணிகளில் ஈடுபடுகின்றன. நிபுணத்துவ அளவிலான சான்றிதழ் நிரல் தொடர்ச்சியாக புதுப்பித்தலும் நிரல் தரம், பொருத்துதல் மற்றும் மதிப்பையும் உறுதிப்படுத்தி அதன் சோதனை கருவிகள் மற்றும் வழிமுறைகளை திருத்தும். ஒரு கடுமையான எழுதப்பட்ட பரீட்சை மற்றும் செயல்திறன் அடிப்படையிலான ஆய்வகப் பரீட்சை மூலம், இந்த நிபுணத்துவ அளவிலான சான்றிதழ் நிரல்கள் இணையத்தள நிபுணத்துவத்திற்கான தரநிலையை அமைக்கின்றன. [1]

CCIE Requirements
-----------------
கெய்ரோ இம்பாபா பாலம்
**இம்பாபா பாலம்** (*Imbaba Bridge*) எகிப்து நாட்டின் கெய்ரோ நகரத்தில் அமைந்துள்ள ஒரு பெரிய இரயில்வே பாலமாகும். நைல்நதியின் குறுக்கே இப்பாலம் கட்டப்பட்டுள்ளது. அசுவான் அணையிலிருந்து 935 கிலோமீட்டர்கள் (581 மைல்) கீழ்நோக்கி அமைந்துள்ளது. இம்பாபா பாலம் மட்டுமே தற்போது கெய்ரோவில் நைல் நதியின் குறுக்கே உள்ள ஒரே இரயில்வே பாலமாகும். பாலத்தின் தற்போதைய பதிப்பு 1912 மற்றும் 1924 ஆம் ஆண்டுகளுக்கு இடையில் பெல்சிய நிறுவனமான பாம்-மார்பென்ட் என்ற நிறுவனத்தால் கட்டப்பட்டது. பாலத்தின் முதல் கட்டுமானம் 1891 ஆம் ஆண்டில் கட்டப்பட்டது. கிசா இரயில் நிலையத்தை நோக்கி மேற்கே நைல் நதியைக் கடக்கும் வகையில் இந்த இரயில்வே பாலம் வடிவமைக்கப்பட்டது.

மேற்கோள்கள்
-----------

1. ↑  Sadek, Nahla. *Flood Effects on Local Scour at Imbaba Bridge*.
2. 1 2   *Travel Cairo, Egypt*. Boston: MobileReference.com. 2007. பன்னாட்டுத் தரப்புத்தக எண்:978-1605010557. . 
[*தொடர்பிழந்த இணைப்பு*]
3. ↑  Ramadan, Ahmed (12 November 2010). "Streets of Cairo: The bridges over troubled water". *Egypt Independent*.. பார்த்த நாள்: 9 March 2014.
4. ↑  "Old Imbaba Bridge, 1890". *Cairobserver*. 9 March 2014 அன்று பார்க்கப்பட்டது.
**திருமலை சமுத்திரம் கில்லாசீனுவாசப்பெருமாள் கோயில்** தமிழ்நாட்டில் திருவண்ணாமலை மாவட்டம், திருமலை சமுத்திரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீசீனுவாசபெருமாள், அலர்மேல்மங்கை தாயார் சன்னதிகளும், சுந்தரராஜப்பெருமாள், ஆஞ்சநேயர். உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. புரட்டாசி மாதம் சனிக்கிழமை முக்கிய திருவிழாவாக நடைபெறுகிறது. வைகாசி மாதம் பிரம்மோற்சவம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
வேதியியல், படிகவியல் மற்றும் விரிவான பார்வையில் இன்னும் பல இயற்கை அறிவியலின் பிரிவுகளில், **உருப்பெறா நிலை** என்பது ஒரு பொருளொன்று ஒரு ஒழுங்குபடுத்தப்பட்ட வடிவத்தைப் பெறாத நிலையைக் குறிக்கும்.

படிகவியலை மற்றும் கருத்திற்கொண்டோமேயானால், படிக வடிவமற்ற பொருளென்பது நீண்ட தொடர் வரிசையளவிற்கு மூலக்கூறு நிலையில் குறிப்பிட்ட படிக ஒழுங்கேதும் பெறாத நிலையைக் குறிப்பதாகும்.

வேதியியலின் வரலாற்றில் படிக உருவமற்ற நிலையானது மிகச்சரியான அணுநிலை படிகக்கூடு அமைப்பின் இயைபைப்  பற்றி  அறியப்படுவதற்கு முன்பாகவே அறியப்பட்டிருந்தது. உருவமற்ற நிலை என்ற கருத்து கலை (ஓவியம்), உயிரியல், தொல்லியல் மற்றும்  மெய்யியல் ஆகியவற்றிலும் ஒழுங்கற்ற, அமைப்புக்குட்படாத அல்லது உருவமற்ற பொருட்களின் இயல்பாகக் குறிப்பிடப்படுகிறது.

மேலும் காண்க
------------

* கண்ணாடி

மேற்கோள்கள்
-----------

1. ↑  (Gmelin 1872)
2. ↑  (Weiss 1994)
3. ↑  Solovyof, 2005

வெளிப்புற இணைப்புகள்
--------------------

* Gmelin, Leopold (1872). "Handbook of Chemistry". *Works of the Cavendish Society* (London: Cavendish Society) **2 (vol. 1 of Gmelin)**: 103. இணையக் கணினி நூலக மையம்:47348608.
* Vladimir Solovyof, Natalie Duddington and Boris Jakim (2005) *The Justification of the Good: An Essay on Moral Philosophy*, Wm. B. Eerdmans Publishing, 410 pages ISBN 0-8028-2863-90-8028-2863-9
* Weiss, Jeffrey S. (1994). *The Popular Culture of Modern Art: Picasso, Duchamp, and Avant-gardism*. New Haven, Connecticut: Yale University Press. பன்னாட்டுத் தரப்புத்தக எண்:0-300-05895-0. .
வெளி ஆக்கிரமிப்புக்களாலும் காலனித்துவ ஆதிக்கத்தாலும் தமிழ் தேங்கி கிடந்த நிலையில் இருந்து மீண்டு தமிழின் தொன்மையையும், தொடர்ச்சியையும், சிறப்பையும் தமிழர்கள் தாம் அறிந்தும் பிறரும் அறியக்கூடியவாறு நிலைநிறுத்த தொடங்கிய காலப்பகுதி **தமிழ் மறுமலர்ச்சி காலம்** ஆகும். "கி.பி. 1887 முதல் தமிழின் மறுமலர்ச்சி காலம் முதல் தமிழின் மறுமலர்ச்சி காலம் எனலாம். இவ்வாண்டில் இருந்துதான் கல்வெட்டுக்களின் அறிக்கைகள் வெளிவரத்தொடங்கின. தமிழின் தலையெழுத்தும் மாறத் தொடங்கியது. தமிழின் தொன்மை வெளியுலகத்துக்கு தெரிய ஆரம்பித்தது. பண்டைத் தமிழரின் நாகரிகத்தை உலகம் அறிய முற்பட்டது." 

இந்த மறுமலர்ச்சிக்கு மேலைநாடுகளில் இருந்து சமயம் பரப்ப வந்த மேலைநாட்டு அறிஞர்களின் ஆய்வுகளும் உதவியது. குறிப்பாக கால்டுவெல் 1856-இல் எழுதிய 'திராவிடமொழிகளின் ஒப்பிலக்கணம்' *(The Comparative Grammar of the Dravidian Languages)* ஆய்வு தமிழின் தனித்துவ பண்பை நிறுவ உதவியது. 

19 ஆம் ஆண்டின் இறுதிப் பகுதியில் தமிழறிஞர்கள் சங்க ஏடுகளை தேடிப் பெற்று அச்சுப் பதிப்புச் செய்து பொது மக்களுக்கு எடுத்து செல்லும் பணியையும் செய்தனர். இந்த பணியை செய்தவர்களில் உ. வே. சாமிநாதையர், சி. வை. தாமோதரம்பிள்ளை, ஆறுமுக நாவலர் ஆகியோர் குறிப்பிடத்தக்கவர்கள்.

மேற்கோள்கள்
-----------

1. ↑   ஆ. மணிவழகன். (2005). *பண்டைத் தமிழரின் தொலை நோக்கு பார்வை*. சென்னை: காவ்வியா.
**கடப்பேரி வெண்காட்டீஸ்வரர் கோயில்** தமிழ்நாட்டில் காஞ்சிபுரம் மாவட்டம், கடப்பேரி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வெண்காட்டீஸ்வரர், மீனாட்சி அம்பாள் சன்னதிகளும், தட்சிணாமூர்த்தி, முருகர், நவகிரகம் உபசன்னதிகளும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயிலில் ஏழு நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் நான்கு காலப் பூசைகள் நடக்கின்றன. கார்த்திகை மாதம் தீபம் திருவிழாவாக நடைபெறுகிறது. பங்குனி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**திருமலை சமணர் ஆலயம்** என்பது திருவண்ணாமலை மாவட்டம், போளூர் வட்டம், திருமலை ஊராட்சியில் அமைந்துள்ள ஒரு ஆலயம் ஆகும். போளூர் நகரத்திலிருந்து சுமார் 12 கிலோ மீட்டர் தொலைவில் அமைந்துள்ளது. வடபாதிமங்கலத்திலிருந்து 4 கிலோமீட்டர் தொலைவில் அமைந்துள்ளது. இந்த இடம் வைகாவூர் என அழைக்கப்பட்டதாகவும் கல்வெட்டுகள் கூறுகின்றன. இங்குள்ள மலை அரகந்தகிரி மலை என அழைக்கப்படுகிறது. இந்த மலையில் 20 அடி அளவில் மலைக்குன்றில் செதுக்கப்பட்டிருக்கும் சமண முனியின் சிற்பம் இக்கோயிலின் சிறப்பு ஆகும். ஆண்டுதோறும் காணும் பொங்கல் அன்று மக்கள் ஒன்றுகூடி இக்கோயிலில் உள்ள சமண முனியை வழிபாடு செய்வது வழக்கம்.

வரலாறு
------

சுருதக்கேவலி பத்திரபாகு மாமுனிகள் வட இந்தியாவிலிருந்து எண்ணாயிரம் முனிகளுடன் திருமலைக்கு வந்ததாகவும், விசாகாச்சாரியார் எனும் முனிவரும் சங்கத்துடன் வந்து தொண்டாற்றியுள்ளதாகவும் கூறப்படுகின்றது. அரகந்தகிரியில் குகைக்கோயில், பாறைக்கோயில், சுவர் ஓவியங்கள் ஆகியவை உள்ளன. சேரர்,சோழர், பல்லவர்,ஹொய்சளர், சம்புவராயர் முதலிய அரசர் காலக் கல்வெட்டுகளும் உள்ளன. இங்குள்ள குகைக்கோயிலில் ஆயிரம் ஆண்டுகளுக்கு முற்பட்ட தீர்த்தங்கரர்களான அறம் அருளிய ஆதிநாதர், நாற்கதி வென்ற நேமிநாதர், பச்சைநிற பாரீசநாதர், யட்சி தருமதேவி ஆகியோரின் அழகிய நான்கடி உயர கற்சிலைகள் ஆகியவை உள்ளன. மலை மீது தீர்த்தங்கரர்,நிரம்பரர் நேமிநாதரின் 18அடி உயர புடைப்பு சிலை செதுக்கப்பட்டுள்ளது. இராஜராஜசோழனை நினைவுறுத்த குந்தவையால் அமைக்கப்பட்ட இச்சிலை, இந்நாட்டிலேயே உயரமான நேமிநாதர் சிலையாகும். நேமிநாதர் இங்கு சிகாமணிநாதர் எனப்படுகிறார்.

மேற்கோள்கள்
-----------


1. ↑  "சமணத் திருத்தலங்கள்: குந்தவை தந்த கொடை- திருமலை". *Hindu Tamil Thisai*. 2022-08-28 அன்று பார்க்கப்பட்டது.
2. ↑  "திருமலை ஸ்ரீ பார்சுவநாதர் சிற்பமும் பாறை திருவடிகளும் – தமிழகத்தில் சமணம் (Jainism in Tamil Nadu)" (ஆங்கிலம்). 2022-08-28 அன்று பார்க்கப்பட்டது.
உலகின் இரண்டாவது மிகப்பெரிய கடனீர் இடுக்கேரி, சோக்னஃபியோர்ட், நோர்வே
புவியியல் அடிப்படையில், **கடனீர் இடுக்கேரி** (*fjord*, ஃபியோர்ட்) அல்லது இடுக்கேரி, அல்லது மலையிடைக் கடல் எனப்படுவது பனியாற்றுப் படிமங்கள் காரணமாக உருவாகும் நீளமான, ஒடுங்கிய, ஆழமான பள்ளத்தாக்குகளில் கடல் நீரானது உட்புகுந்து இரு மருங்கும் மலைகளாலான நிலப் பகுதியால் சூழப்பட்ட நீர்நிலையைக் கொண்டிருப்பதாகும். இந்த நீரானது ஒரு இடத்தில் கடலுடன் தொடர்பு கொண்டதாகவே காணப்படும். அப்பகுதி *இடுக்கேரியின் வாசல்* அல்லது *மலையிடைக் கடல் நுழைவழி* என அழைக்கப்படும்.

இவ்வகையான இடுக்கேரிகள் வடக்கு நோக்கி நோர்வே, கிறீன்லாந்து நாடுகளிலும், மேற்குப் புறத்தில் கனடா, அமெரிக்காவின் அலாஸ்கா பகுதியிலும், தெற்கு நோக்கி நியூசிலாந்து, சிலி நாடுகளிலும் காணப்படுகின்றன. நோர்வேயின் முழு கரையோரப் பகுதியும், கிறீன்லாந்தின் தீவுகள் அதிகளவில் இவ்வகையான இடுக்கேரிகளைக் கொண்டிருக்கின்றன.

இரு மருங்கிலும் உள்ள நிலப் பகுதியானது, பொதுவாக ஆழமான செங்குத்துப் பாறைகள் அல்லது மலைகளாகக் காணப்படும். பனியாற்றுப் படிமங்கள் உருகியோடும்போது, ஏற்படும் மேலதிக அமுக்கத்தினால், கீழே கடலரிப்பு, அல்லது மண்ணரிப்பு அதிகமாக நிகழ்ந்து குறிப்பிட்ட இடம் கடலை விட ஆழமானதாகவும் வர நேரிடும். பொதுவான இடுக்கேரிகள் அனைத்தும் அருகிலுள்ள கடலை விட ஆழமானதாகவே இருக்கும். நோர்வேயிலுள்ள சோக்னஃபியோர்ட் இடுக்கேரி கடல்மட்டத்திலிருந்து 1,300 m (4,265 ft) ஆழம்வரை செல்கின்றது.

இடுக்கேரி என்னும் பதமானது ஸ்கான்டினாவியாவில் பயன்படுத்தப்படும்போது ஆங்கிலத்திலிருந்து சிறிது மாறுபட்ட பொருளிலும் பயன்படுத்தப்படுகிறது. நீளமான, ஒடுங்கிய நன்னீர் கொண்ட ஏரிகளும் கூட சில சமயம் இடுக்கேரிகள் என அழைக்கப்படுவதுண்டு.

நோர்வேயின் ஓர்டலாந்து மாவட்டத்தில் ஹர்டாங்கர்பியோர்ட் இடுக்கேரி

அடிக்குறிப்புகள்
----------------

1. ↑  "What is a fjord". Fjord Norway, The official tourist board of the fjords. 2014-09-08 அன்று மூலம் பரணிடப்பட்டது. சூன் 16, 2014 அன்று பார்க்கப்பட்டது.
2. ↑
3. ↑  Syvitsky, James P. M.; Burrell, David C.; Skei, Jens M. (1987). *Fjords: Processes and Products*. New York: Springer. பக். 46–49. பன்னாட்டுத் தரப்புத்தக எண்:0-387-96342-1.. "The NE coast, from Victoria Fjord to the Scoresby Sund fjord complex ... has approximately 50 major fjords, some of them the world's largest and deepest. ... The SE coast, from Scoresby Sund to Kap Farvel ... has approximately 100 fjords."
4. ↑
தமிழர் இனவழிப்பு தொடர்பாக கனடடிய நாடாளுமன்ற அவசர விவாதம் என்பது கனடிய நாடாளுமன்றத்தில் பெப்ரவரி 4, 2004 இலங்கைச் சுரந்திரநாள் அன்று இலங்கை அரசு மேற்கொண்டுவரும் தமிழர் இனவழிப்பு தொடர்பாக நடாத்தப்பட்ட அவசர விவாதக்ம் (Emergency Debate) ஆகும். நாடாளுமன்றத்தை உறுப்பினர்கள் இலங்கை அரசின் படுகொலைகளை, கடத்தைல்களை, கைதுகளை, சித்தரவதைகளை, மனித உரிமை மீறல்களை, பட்டிபோடுதலை, மருத்துமனைகளை குண்டுபோடுதலை கடுமையாக கண்டுத்தனர். கனேடியத் தமிழர்களின் உறுவினர்கள் உணவில்லாமல், மருந்தில்லாமல், இருக்க இடமில்லாமல் அலையும் பரிதாப நிலையை விபரித்தனர். கனடிய அரசு அரச சார்பற்ற நிறுவனங்கள் உடாக வழங்க இருக்கும் 3 மில்லியன் ஒரு தொடக்கம் ஏன்றும் இன்னும் அதிகம் உதவ வேண்டும் என்று வேண்டினர். இலங்கைத் தமிழர்கள் கனடாவுக்கு வருவதை இலகுவாக்க வேண்டும் என்று வேண்டினர். Common Wealth, UN, போன்ற தளங்களில் இலங்கை அரசை கண்டிக்க நடவடிக்கைகள் எடுக்க வேண்டும் என்று வேண்டினர். இலங்கைத் தூதரகத்தை, வெளியுறவு அமைச்சைத் தொடர்பு கொண்டு கனடிய அரசின் கண்டிப்பை தெரிவிக்க வேண்டினர்.

Complete Debate
---------------

* Emergency Debate பரணிடப்பட்டது 2016-08-26 at the வந்தவழி இயந்திரம்
**இயூகின் குடிலின்** *(Eugene Goodilin)* உருசிய நாட்டைச் சேர்ந்த ஒரு வேதியியலாளர் மற்றும் பொருளறிவியல் அறிஞர் ஆவார். 1969 ஆம் ஆண்டு நவம்பர் மாதம் 18 ஆம் நாள் இவர் பிறந்தார்.

வாழ்க்கை
--------

2006 ஆம் ஆண்டு உருசிய அறிவியல் கல்விக் கழகத்தில் ஓர் உறுப்பினராகத் தேர்ந்தெடுக்கப்பட்டார் மற்றும் அக்கழகத்துடன் தொடர்புடைய இளைய உறுப்பினர் என்ற பெருமைக்கும் உரியவரானார். 

2015 ஆம் ஆண்டு குடிலின் வழிகாட்டுதலின் கீழ் லோமோனோசோவ் மாசுகோ மாநில பல்கலைக்கழக ஆராய்ச்சியாளர்கள் குழு வாழும் மைட்டோகாண்ட்ரியாவில் நடைபெறும் எலக்ட்ரான் போக்குவரத்து சங்கிலியை அழிவில்லா பகுப்பாய்வு செய்வதற்கான ஒரு தனித்துவமான முறையை உருவாக்கியது. இதற்காக மேற்பரப்பு மேம்படுத்தப்பட்ட ராமன் நிறமாலையை இக்குழு பயன்படுத்தியது.  இந்த பிரிவில் இவர்களின் பணிகள் அறிவியல் அறிக்கைகள் என்ற இதழில் வெளியிடப்பட்டன.

மேற்கோள்கள்
-----------

1. ↑  , 
ПОСТАНОВЛЕНИЕ Общего собрания Российской академии наук "Об избрании членов-корреспондентов РАН"
2. 1 2  "Mitochondria on guard of human life", Phys.org, November 18, 2015.
**இயிங்போ லாகசு** *(Jingpo Lacus )* என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் ஐதரோகார்பன் ஏரிகளில் ஒன்றாகும் இதுவும் இதே அளவில் காணப்படும் ஒண்டாரியோ லாகசும் டைட்டனில் உள்ள மிகப்பெரிய நீர்பரப்புகளாகக் கருதப்படுகின்றன. கிரேக்கன் மேர், இலிகியா மேர், புங்கா மேர் ஆகிய மூன்றும் இவற்றைவிட பெரிய நீர்ப்பரப்புகளாகும். நீர்ம ஐதரோகார்பன்களான திரவ ஈத்தேனும் மீத்தேனும்  சேர்ந்து இந்த ஏரியை உருவாக்கியுள்ளன. கிரேகன் மேர் நீர்பரப்புக்கு மேற்கில் 73° வ 336° மே என்ற அடையாள ஆள்கூறுகளில் தோராயமாக 240 கிலோமீட்டர் நீளம் கொண்டதாக இது காணப்படுகிறது. பூமியில் உள்ள உருசியாவின் ஒனேகா ஏரிக்கு இணையான நீளம் இயிங்போ லாகசு ஏரியின் நீளமாகும். சீனாவிலுள்ள இயிங்போ ஏரியின் நினைவாக இந்த ஏரிக்கு இயிங்போ லாகசு என்று பெயரிடப்பட்டது.

ஒழுங்கு எதிரொளிப்பு
-------------------

கேசின் விண்வெளி ஆய்வு விண்கலத்தில் இருந்த பார்வை மற்றும் அகச்சிவப்பு வரைபட கதிர்நிரல் அளவி, 71° வ, 337° மே என்ற அடையாள ஆள்கூறில் இயிங்போ லாகச்சின் 5 µm அகச்சிவப்பு ஒளியை ஒழுங்கு எதிரொளிப்பு ஒளியாக அவதானித்தது. (சில நேரங்களில் இது கிரேக்கன் மேர் தெற்கு கடற்கரையை துல்லியமாக விவரித்தது. எனவே ரேடார் படத்தில் வரையப்பட்ட பெரிய நீர்ப்பரப்பு இருப்பதற்கான கவனிப்பு அனுமானம் உறுதிப்படுத்தப்பட்டது. குளிர்கால 15 ஆண்டுகள் இருளுக்குப் பின்னர் வடதுருவப் பகுதி வெளிப்பட்ட பின்னர் இக்கவனிப்பு மேற்கொள்ளப்பட்டது.

படக்காட்சியகம்
--------------

* ரேடாரின் செயற்கைமுறை கண் படம் (மேலே), டைடனின் வடதுருவப் பகுதியில் இயிங்போ லாகசு (மையத்தில்), வலது பக்கம் இலிகியா மேர் மற்றும் புங்கா மேர் நீலநிறத்தில் கோடிட்டுக் காட்டப்பட்டுள்ளது.ரேடாரின் செயற்கைமுறை கண் படம் (மேலே), டைடனின் வடதுருவப் பகுதியில் இயிங்போ லாகசு (மையத்தில்), வலது பக்கம் இலிகியா மேர் மற்றும் புங்கா மேர் நீலநிறத்தில் கோடிட்டுக் காட்டப்பட்டுள்ளது.
* கேசினி ஆய்வுக்கலம் 2009 சூலை 8 இல் அவதானித்த இயிங்போ லாகசின் ஒழுங்கு எதிரொளிப்பு.கேசினி ஆய்வுக்கலம் 2009 சூலை 8 இல் அவதானித்த இயிங்போ லாகசின் ஒழுங்கு எதிரொளிப்பு.

மேற்கோள்கள்
-----------

1. ↑  Map of the liquid bodies in the north polar region of Titan.
2. ↑  Coustenis, A.; Taylor, F. W. (21 July 2008). *Titan: Exploring an Earthlike World*. World Scientific. பக். 154–155. பன்னாட்டுத் தரப்புத்தக எண்:978-981-281-161-5. இணையக் கணினி நூலக மையம்:144226016. .

புற இணைப்புகள்
--------------

* Map of the liquid bodies in the north polar region of Titan
கடன் குத்த்கை வரைவு சட்டத்தில் கையெழுத்திடும் அமெரிக்கக் குடியரசுத் தலைவர் பிராங்கிளின் ரூஸ்வெல்ட்
**கடன்-குத்தகை** (*Lend-Lease*) என்பது இரண்டாம் உலகப் போரில் ஐக்கிய அமெரிக்கா, ஐக்கிய இராச்சியம், சோவியத் ஒன்றியம், சீனா, பிரான்சு போன்ற பிற நேச நாடுகளுக்கு தளவாடங்களை வழங்கிய திட்டத்தின் பெயராகும். இத்திட்டத்தின் கீழ் 1941-45 காலகட்டத்தில் 50.1 பில்லியன் $ மதிப்புள்ள சரக்குகளை அமெரிக்கா பிற நாடுகளுக்கு வழங்கியது. "பொதுச் சட்டம் 77-11" (Public Law 77-11) என்று அதிகாரப்பூர்வமாக அழைக்கப்பட்ட இச்சட்டம் மார்ச் 11, 1941ம் ஆண்டு நடைமுறைக்கு வந்தது. இதற்கு பதினெட்டு மாதங்கள் முன்னரே (செப்டம்பர் 1939) ஐரோப்பாவில் போர் மூண்டிருந்தது. ஆனால் அமெரிக்கா நேரடியாக இப்போரில் ஈடுபடுவதற்கு (டிசம்பர் 1941) முன்னரே இத்திட்டம் செயல்முறைக்கு வந்தது குறிப்பிடத்தக்கது.

இத்திட்டத்தை செயல்படுத்தியதன் மூலம் அமெரிக்கா தன் நடுநிலையைத் துறந்தது. முதல் உலகப் போரிலிருந்து பன்னாட்டு அரசியலில் பின்பற்றி வந்த தலையிடாமைக் கொள்கை இதனால் முடிவுக்கு வந்தது. இத்திட்டத்தை அமெரிக்க செயல்படுத்துவதை நடுநிலை மீறலாகக் கருதிய நாசி ஜெர்மனியின் தலைவர் இட்லர் தளவாடங்களை ஏற்றி வரும் அமெரிக்க சரக்குக் கப்பல்களை அட்லாண்டிக் பெருங்கடலில் மூழ்கடிக்கும்படி தன் நீர்மூழ்கிக் கப்பல்களுக்கு உத்தரவிட்டார். இத்திட்டத்தில் பெரும்பாலும் இலவசமாகவும், சில சமயம் வெகு குறைந்த விலையிலும் தளவாடங்களைப் பெற்றுக் கொண்ட பிற நேச நாடுகள், பதிலுக்கு வான் படைத்தளங்கள் போன்ற தளங்களை அமெரிக்காவுக்கு வாடகையின்றி குத்தகைக்கு விட்டன. மேலும் அவை திருப்பித் தர வேண்டிய பணத்தை நெடுங்காலக் கடன்களாக அமெரிக்கா பெற ஒப்புக் கொண்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***கடன்-குத்தகை***   
என்பதின் ஊடகங்கள் உள்ளன.
ஒரு கார அளவீட்டுமானி
**கார அளவீட்டுமானி** (ஆங்கிலத்தில்: pH meter) திரவங்களின் கார/அமில அளவை மின்னழுத்தவேறுபாட்டின் மூலம் அளவீடும் சாதனம் ஆகும், அதாவது நீர்க்கரைசல்களிலுள்ள ஹைட்ரஜன் அயனிகளின் செயல்பாடு அல்லது செறிவை அளவீடுகிறது. இது பொதுவாக கண்ணாடி மின்முனை, கலோமல் தரவு மின்முனை அல்லது இரண்டு மின்முனைகளின் கலவையாக இருக்கும். இது பொதுவாக திரவங்களின் கார அளவை(pH) அளவீடும், இருப்பினும் சிறப்பு சோதனைக்கோல்(Probe) அரை-திடப் பொருளிலுள்ள கார அளவை அளவீடப் பயன்படுகிறது.

அடிப்படை மின்னழுத்தமானி கார/அமில மீட்டர் வெறுமனே இரண்டு மின்முனையங்களுக்கிடையேயுள்ள மின்னழுத்த வேறுபாட்டை அளவிட்டு அதற்கு தகுந்த pH மதிப்புகளாக மாற்றப்பட்டு திரையில் காட்டப்படுகிறது. இது பொதுவாக மின்துகள் மிகைப்பி, இரண்டு மின்முனைகளையோ அல்லது இரண்டின் கலவையான மின்முனைகளையோ மற்றும் pH மதிப்புகளை காட்டும் திரையைக் கொண்டிருக்கும். இதில் பொதுவாக மின்முனைகள் முக்கியத்துவம் வாய்ந்தது. இது கண்ணாடியால் உருவாக்கப்பட்டிருக்கும், அடிப்புறத்தில் ஓர் உணரி மற்றும் மின்விளக்குகளைக் கொண்டிருக்கும்.

பயன்பாடு
--------

* கார/அமில அளவிட்டு மானியானது வேதியியல் பரிசோதனைச் சாலைகளில் அதிகம் பயன்படுத்தப்படுகின்றது.
* விவசாய நிலங்களின் மண்ணின் தரம்; நீர்வழங்கல் அமைப்புகள் மற்றும் நீச்சல் குளங்களில் நீரின் தரத்தை பரிசோதனை செய்யவும் பயன்படுகிறது.
* சுகாதார அமைப்புகளில் நோயாளிகளுக்கு வழங்கப்படும் கிருமிநாசினிகள் பாதுகாப்பானதா என பரிசோதிக்க உதவுகிறது.

சான்றுகள்
---------

1. ↑  Oxford Dictionary of Biochemistry and Molecular Biology (2 ed.), ed. Richard Cammack, Teresa Atwood, Peter Campbell, Howard Parish, Anthony Smith, Frank Vella, and John Stirling, Oxford University Press 2006, ISBN 9780198529170
**நன்மாவிலங்கை** – இது சங்ககாலத்து ஓய்மானாட்டின் தலைநகர். நல்லியக்கோடன் என்னும் வள்ளல் இந்நாட்டு அரசன். சிறுபாணாற்றுப்படை என்னும் நூலில் இவனது சிறப்புகள் கூறப்பட்டுள்ளன. பாடிய புலவர் இடைக்கழிநாட்டு நல்லூர் நத்தத்தனார். 

ஓய்மான் நல்லியாதன், ஓய்மான் வில்லியாதன் என்னும் அரசர்களும் இவ்வூரிலிருந்துகொண்டு ஆண்ட சங்ககால அரசவள்ளல்கள்.

இலங்கை தமிழ்நாட்டின் தென்கிழக்கில் உள்ளது. அதே பெயர் கொண்ட ஊர் தமிழ்நாட்டில் இருந்தமையால் இவ்வூரை ‘நன்மாவிலங்கை’ எனக் குறிப்பிடவேண்டியதாயிற்று. சிறுபாணாற்றுப்படை இலங்கைத் தீவைத் ‘தொன்மாவிலங்கை’ எனக் குறிப்பிடுகிறது. இது இலங்கை என்னும் பெயர்க்கருவில் தோன்றியது. இலங்கையில் கருவுற்ற பெண் இங்கு வந்து பெற்ற குழந்தை பெயரால் இலங்கை என்னும் பெயர் இவ்வூருக்குத் தோன்றியிருக்கலாம். கருவூரிலிருந்து வந்தவரைக் கருவூரார் என்பது போன்றது இது. இவ்வூர் ஆற்றில் மிதந்துவந்த நாகம், அகில், சந்தனம் முதலான மரங்களைப் பற்றிக்கொண்டு மகளிர் ஆற்றுத்துறையில் நீராடுவார்களாம்.

இந்த ஊர் **பெருமாவிலங்கை** எனவும் குறிப்பிடப்படுகிறது. ஒரை என்பது நீரில் விளையாடப்பட்ட சங்ககால விளையாட்டு. இவ்வூர் மகளிர் ஓரை விளையாடும்போது பன்றி உழுத சேற்றிலிருந்து ஆமை முட்டையையும், இனிக்கும் ஆம்பல் கிழங்கையும் எடுத்துக்கொண்டு செல்வார்களாம். 

மாவிலங்கை
[*தொடர்பிழந்த இணைப்பு*] என்பது ஒருவகை மலர். இது மிகுதியாகப் பூத்திருந்த நாடு மாவிலங்கை எனப்பட்டதோ எனவும் என்னவேண்டுயுள்ளது.

மேற்கோள்
--------

1. ↑  நறுவீ நாகமும் அகிலும் ஆரமும் துறையாடு மகளிர்க்குத் தோள்புணை ஆகிய பொருபுனல் தரூஉம் போக்கறு மரபின் தொன்மாவிலங்கைக் கருவொடு பெயரிய நன்மாவிலங்கை மன்னர்
2. ↑  புறநானூறு 176